Cesarhanmun/geonobi-data huggingface dataset:
地名: 木川 (忠清道, 縣（監）)
年: 1595.0

○以忠淸兵使元均啓本, 傳于右承旨鄭逑曰: "封書內辭緣是乎?" 回啓曰: "鄭仁吉之父舜年, 臣之異姓六寸也。 居在淸州路傍, 臣常時往來星州時, 或値日暮, 則歷宿其家, 故頃日上來時, 聞其已死, 而方設几筵, 暫入行弔, 弔歇暫坐。 偶於其日宿本州時, 聞李成男, 欲來見牧使李巖。 又曾聞成男, 以前知禍福之術, 多干謁人, 故問曰: ‘李成男, 何如人, 而人多接見耶?’ 仁吉曰: ‘成男不可見之人。 牧使不知必許見矣。’ 觀其辭色, 似有欲言, 而以他人在傍, 故不敢言者然。 未幾, 所謂星州牧使子弟出外, 臣問曰: ‘所欲言者何事?’ 答曰: ‘李成男, 以道術橫行諸處, 其所爲荒唐, 似有逆謀。’ 臣驚問其所以, 則答曰: ‘自京距淸州、德景, 三日程, 而能一日步來云。 又生子奇異, 置諸路傍, 則別星過去, 而馬不踏傷云。 又得妾於木川
              東面白丁之女, 而能文有膂力云。 又於湖南, 有二妾云。 又自言月岳山下, 都邑甚好云。 又往來交結金德齡云。 又其黨, 初爲三人, 自三人而爲二十餘人, 自二十餘人, 而爲百餘人云。 又曰: 「丁酉年爲吉年。」 云云。’ 大槪仁吉所言, 聞來皆涉怪說, 如不能取實者, 臣曰: ‘聞汝所言, 極爲驚駭。 如果如此, 則人人之所當討。’ 仁吉曰: ‘吾雖喪人, 不勝痛憤, 欲上京告變。’ 臣曰: ‘汝亦當告變, 如有實狀, 吾欲卽(公)
                〔告〕
              
              淸州牧使, 爲先捉囚, 仍達於復命之日。’ 仁吉曰: ‘雖然, 時無現發之端, 不可輕易爲之。’ 臣曰: ‘逆謀, 則雖未詳其必然, 而妖言惑世, 其罪自當死。 可以此罪囚禁。’ 仁吉曰: ‘此亦不可輕易爲之。 吾當審得其實, 而上告。’ 臣曰: ‘急於復命, 今日行忙, 不能詳問於汝, 汝可審察爲之, 又不可緩忽。 須仔細得實, 從速上達。 吾以近臣, 旣聞此言, 不敢容忽。 汝尤不敢歇後。’ 臣仍於路中, 心繹其所言, 欲驗其虛實, 則慌惚有不能憑者, 而旣聞重大之言, 心不敢少釋, 經由處處, 潛加聞見, 而不復有所聞。 木川
              東面, 臣有奴子之家, 臣投宿, 仍邀其近處嘗所知之人, 托言微察, 亦無所聞。 又密問: ‘此東面地, 有白丁之女能文者云, 然乎?’ 曰: ‘此間未聞有如此人。 有則豈不知乎?’ 於是, 臣心益疑仁吉之言, 尤不能取實。 且仁吉爲人, 未甚端的。 其日義吉亦在傍, 而其人則素有心恙, 尤不足據。 以此心竊戃怳, 不敢輕易啓達, 唯於心中, 常存密察, 究得其實, 而數日之間, 忠淸監司狀啓入來, 與臣前聞似符, 心甚驚駭。 欲卽具以啓, 議於同僚曰: ‘前於淸州, 聞此言, 而頗涉妖詭, 且言者, 亦未甚端的, 不能取實。 今此狀啓如是, 至爲可駭。 以前所聞, 具啓如何?’ 同僚等曰: ‘所當具啓, 而旣以所聞, 不能自信, 則以不能自信之言, 至於書啓, 亦爲未安’ 云。 臣以爲: ‘姑待入侍之日, 從容以所聞, 具以口啓, 如何?’ 僚意, 皆以爲然, 故不卽書啓矣。 其後仁吉上來, 臣問曰: ‘其事, 已爲人先告。 汝更得詳聞乎?’ 答曰: ‘是皆虛誕, 不過爲妖言而已。 無現發可據之實, 何敢輕發? 吾亦以此, 不敢告矣。’ 臣旣更聞仁吉之言如是, 尤不足取實於前言。 然虛實間, 臣旣有聞, 故欲待榻前詳陳, 而忠淸監司狀啓中, 又有鄭仁吉書簡現發之語。 臣又疑仁吉與成男, 或有書札往來之事, 則仁吉亦便可疑。 臣之前日(審)
                〔愼〕
              重, 不敢輕達之意, 至爲未安。 故卽具由以啓而待罪矣。 其首尾事實, 不過如此。 鄭仁吉所言, 多涉茫昧, 有同說夢, 臣性本昏忘, 不能盡記。 然義吉招中所謂: ‘鄭汝立之子一人, 尙在伽倻山屯賊, 道內內浦諸處之賊, 無不交通; 伽倻山三度習陣, 李居士(之)
                〔爲〕
              尤高, 李居士, 來遊落影山; 術士二十餘人, 在全羅道, 
                〔作〕
              五日霧, 十日霧; 李成男, 聰明過人, 聞人姓名八字, 一聞一見, 皆能記; 一家之內, 無可疑文書’ 等語及其妾詩句等, 臣於其日, 皆未之聞也。 此人非一二人所能捕之語, 亦未聞之。 仁吉得聞於(申汝沃)
                  〔申汝玉〕
                
              之言, 亦未記得。 但臣問: ‘李成男交結者何人’, 則曰: ‘韓淡ㆍ(申汝沃)
                  〔申汝玉〕
                
              , 相與交結’ 云。" 傳曰: "知道。"
地名: 木川 (忠清道, 縣（監）)
年: 1596.0

○上御別殿, 講周易。 上曰: "賊情兇詐極矣。 若以行長、淸正等兇惡者爲使, 而多數上來, 則事有不可知者。 備邊司不可不預講而善處之。 城中無一將一卒, 而卒然肆毒, 則將若之何?" 元翼曰: "賊於細事, 雖若順從者然矣, 至於大事, 必肆姦計矣。 臣每念邊上之事, 未嘗不爲之寒心。 治兵齟齬, 尙無模樣。 慶尙道則嘗倭已久, 渠亦知不獲已, 奔走於行伍之中, 臨陣則未可知, 以今見之, 似或可用。 湖南則舊規尙存, 徭役繁重, 人心渙散, 號令紀綱, 蕩然不立。 脫有變故, 驅此士卒, 其將何以哉? 人有樂生之心, 然後親上死長。 旣無恒心, 則雖繩之以重法, 恬莫動心, 皆有流散之計, 莫存奠居之意。 一離故土, 便爲盜賊。 民生困悴之說, 乃儒者常談, 聖上亦必以爲尋常矣。 今臣親見甚悉。 倭雖退, 邦本至此, 大可憫慮。 一切以安民爲慮。 不念於此, 徒汲汲於事爲之間, 是棄本而治末。 民心如此, 何事可爲? 守令之不善者, 臣每加檢勑矣, 但無顯發罪犯, 則不可治之矣。 初意臣於上來之後, 當有啓達施行之事, 而到今, 自上亦非不許也, 凡事相爲, 掣肘難行。 至於其人之事, 啓下已久, 妨礙難行矣。 貢物事, 忠淸監司柳根, 送木川縣監, 來議于臣矣。" 上曰: "以何事來乎?" 元翼曰: "前則各官貢物, 準以木綿, 給於私主人, 使之上納矣。 今亦依前規督納, 而木綿極貴, 故百計無出木綿之理。 以此別定差使員, 計其價物, 使臣有所啓達而變通也。" 上曰: "未可以本色上納耶?" 元翼曰: "典僕等納於上司時, 苦於人情之懲, 如是濫懲云。" 上曰: "然則何以爲之。" 元翼曰: "外間私議以爲, 持本色者, 令戶曹監納, 無私主人防納之弊, 作木則法當上納, 而不給私主人可也云爾。" 上曰: "防納之弊已錮。 右相之意, 則別定差使員, 自納貢物, 則可以無弊云乎? 曾聞白仁傑,
                【仁傑, 先朝遺直, 官至贊成。】
               爲楊州牧使時, 柴炭貢物, 當身自爲領納, 故下人不能下手, 楊州之民, 不知有貢物云。 今亦別定差使員, 如是爲之, 則可無弊矣。" 元翼曰: "如仁傑名士則已, 若微末之官, 則必不能爲矣。" 睟曰: "奴婢身貢, 亦有領來差使員, 而於人情事, 不能支當云, 甚可駭也。" 元翼曰: "納者與差使員, 一時上京, 如有濫徵人情者, 仰訴於戶曹, 自有糾察之事, 法司亦當隨現糾正矣。" 上曰: "大槪予非不許, 如此上來時, 與戶曹堂上, 商議施行。" 元翼曰: "別爲商議, 以求善處之道, 而未得的當之事矣。 以正(公)
                〔供〕
              事言之, 本色來納, 事甚穩當, 勢或不能爲耳。" 上曰: "某條方便爲之。"
地名: 木川 (忠清道, 縣（監）)
年: 1602.0

○戊午/忠淸監司李用淳馳啓曰: "臣自初聞道內, 有狗鼠, 猶未知蹤跡, 上年冬, 溫陽郡守李質粹, 以差使員上京, 空官之際, 郡都將姜焱爲賊輩所殺。 因此訪問, 始乃知溫陽、木川、全義、鎭川、淸州等地, 散處者頗多。 今年春, 郡守李質粹, 緝捕大黨成龍介等三人, 猶不直招而死。 自後漸次跟聽, 臣軍官出身吳門甲等, 別定措捕將, 令李質粹指揮, 持臣傳令, 出入各官, 行捕全義賊高亡難ㆍ莫金、淸州賊內隱世、木川賊權生、鎭川賊韓從孫等, 移囚溫陽郡, 窮覈事狀。 莫金則殺害。 姜焱情由, 已爲承服, 其所辭連者, 無慮七十餘人, 皆散漫諸處, 方挨次跟捕, 而其中高亡難, 則乃其巨魁云, 故令李質粹, 細加盤問, 則亡難招內, ‘渠則非魁, 而天安
              金蹄驛居和愁, 自爲將帥。 其妹夫泰仁縣移來奴注叱斤及其同生注叱金等一家, 同居全羅道, 頻數通行, 未知其意, 而前年七月, 淸州
              招致院往之, 則注叱斤, 以和愁分付, 知會黨類, 八月爲期, 天安、木川地界曠野之中, 大會云云。 渠則以爲湖南人也, 招引湖南人說道, 初不聽從, 則刦以斬殺, 不得已同參, 至八月期會日進去, 則和愁、注叱斤兄弟及山秋等, 或全羅道、或忠淸道人三十餘名, 相聚約束曰: 「某爲先鋒, 某爲後軍, 某也騎兵, 某也步兵。」, 一一分部後, 各各還散。 今年二月十三日, 更逢注叱金於招致院, 注叱金言內, 「前年九月間, 連山、恩津地境麻姑、海坪, 二巡大會結陣」 云。 全羅道所爲之事, 詳細問之, 則結黨之人, 多在淳昌、咸陽兩邑之中, 互相往來, 密議大計。 魁首則淳昌居權大德長子, 擧事則欲於七八月間, 起動云云。 和愁、注叱金等, 不意捕捉推問, 則大逆情狀可知。’ 云。 臣觀此招辭, 則其奸謀秘計, 非不詳知, 而大段納供, 賊魁名字, 亦不直招, 窮詰更招, 則招內, ‘賊魁則淳昌邑內故邕淸河之子二人中, 長子爲魁。 冠名則未知爲某, 兒名則邕壽、權大德長子, 則能文多友, 而計慮不及邕壽, 故以邕爲大將, 以權爲中軍, 和愁(爲)
                〔有〕
              勇力, 且居上道, 故定爲先鋒將, 使句忠淸之兵, 而不事偸竊, 多結徒黨, 只於場市, 聚會結約, 以此知其擧事之跡者鮮。 徒黨大名成冊, 則中軍將權家家藏云。 徒倘名字, 各各變改, 使人不得相識, 以故渠名, 則成冊中, 以高石置簿。’ 所供如是。 臣進前親問, 一一的實。 同和愁, 方在統制使營下, 不可不登時捕捉, 故卽發軍官, 秘密行移, 注叱金等, 朝夕變遷, 靡有定蹤, 時方密問去處措捕。 全羅巡察使處, 一邊秘通, 使得設機捕捉, 同道賊徒等, 容貌年歲, 後錄上送事。" 入啓。 啓下備邊司。
地名: 木川 (忠清道, 縣（監）)
年: 1609.0

○(義禁府德禮, 年十四。 傳旨內: "以宋連之女, 聽人敎諭, 不父其父, 罪關綱常。 當初何事意, 敢生不父其父之計? 京外官推問時, 詐飾納款, 期於必遂兇計, 從實直告推問"事。 "矣身以江華胎生人, 年九歲, 本上典李司僕率去于陽城地, 仰役三年。 適李司僕上京時, 上典族人金尙信來到, 女上典與之對坐, 使矣身湯酒而來, 饋酒一杯之後, 又酌一杯以進, 則使矣身出饋其奴。 尙信卽隨矣身出來, 奪杯置于地, 捽髮上馬, 矣身高聲發惡, 上馬還墜。 呼哭不去, 則亂加鞭楚, 馬前驅去。 班婢等大呼追逐, 則尙信折拔村家籬木亂打, 使不得近。 捉去行至陽城、安城地境大川邊, 尙信多般威劫曰: ‘汝若不以士連爲父, 則我縳以投此水。’ 矣身曰: ‘雖死于此, 不忍以叔爲父’, 終始拒逆, 則仍爲捉去于安城其妹所居處。 朝飯之際, 矣身老上典司僕之母, 帶領三奴二婢, 追及于其家, 與尙信相詰其捉去之由, 則尙信持杖驅逐, 有似中路作挐之狀。 奴婢盡散, 矣身避依于女上典, 則尙信排擠上典, 奪取矣身, 堅藏于房堗。 翌日鷄初鳴, 率去鎭川本家, 背手結縛, 拔劍恐劫曰: ‘汝若終不以士連爲父, 則當以此劍斷汝之頭。’ 仍將其劍接近項上。 矣身畏死, 誣應曰: ‘士連雖是叔父, 自今以後, 當以吾父稱之’云, 則始乃解縛, 率入官中, 捧招以來, 仍爲使喚。 其後上典李司僕追來, 呈狀于鎭川官, 發差推捉矣身, 則尙信托以今在槐山, 隱匿不出。 上典又往槐山, 呈狀推捉, 則以留在鎭川稱云, 互相推托。 李司僕以兩官誤決, 移訟于木川官。 尙信及矣身移文捉去時, 尙信又曰: ‘汝若以宋連爲父, 則吾當射殺’云云。 矣身木川官捧招時, 以宋連果是叔父誣答, 故矣身及尙信全數黜送。 矣身將欲尋見矣父, 尙信拘執上馬, 馳出于村居妹家止宿, 移置槐山地叔母家。 過二箇月, 其叔母紺色長衣造給, 仍留之際, 李司僕率矣父宋連又來, 呈狀于鎭川官。 推問時, 鎭川官敎誘曰: ‘宋連若非汝父, 則汝打其頰。’ 矣身不打, 矣父宋連以謂‘子息打父’, 出去門外之後, 兩邊就訟之人, 一時黜送, 仍留尙信家一箇月。 尙信及矣身司憲府移文捉來推問時, 矣身畏劫尙信每每討殺、斬殺之語, 以父爲叔父, 誣爲供招, 尙信等黜送, 矣父宋連刑問一次後放送。矣身與尙信留主人家時, 尙信與主人潛言曰: ‘憲府若以其父合血, 則吾當受罪’云云。 過五六日後, 刑曹又爲捉囚推問之時, 尙信與矣身伏于階下, 密語于矣身曰: ‘汝其勿爲雜亂之語, 依前納款。’ 刑曹亦仍囚不放, 累次取招, 不可每以父爲非父, 從實以對矣。")
            

○(義禁府金尙信, 年二十。 "矣身以李德凰嫡五寸族下, 行年九歲, 喪母丐食。 流聞李德凰
                江華居矣奴士連處, 年年收貢之奇。 方欲往推之際, 陽城居成允邦、成俊邦等說道: ‘汝奴士連女德禮隣居, 李德凰捉來使喚。’ 戊申年二月, 矣身陽城地進去, 因成允邦等指示, 德禮捉去辭緣言于德凰之母, 捉去于鎭川, 以逃樣告鎭川官。 推問德禮曰: ‘汝父誰也?’ 曰: ‘連伊實是吾父, 而彼兩班稱以己婢捉來, 則矣身必是士連之女’, 納招。 故鎭川官以兄尙謹名捧招, 逢授出送。 矣身聞槐山祖母病重之奇, 往于槐山時, 德凰追來, 接訟于鎭川、槐山、木川等官, 皆被黜送。 其後德凰又爲接訟于鎭川官, 矣婢德禮極加嚴問, ‘汝不以實告, 當合血以驗之。 若眞非宋連之女, 則汝可打顋?’ 德禮卽時起立, 敺打宋連之頰。 鎭川官以爲‘以威臨之而不動, 又從以打顋而自辨, 吾亦更無所爲’, 又爲黜送。 厥後司憲府移文, 矣身及德禮捉來推問, 矣身從實納招, 德禮亦終始牢拒。 故捧招後, 宋連刑問一次, 而矣身仍爲決給, 仍留主人家。 時, 德凰呈狀于刑曹, 矣身亦爲追呈相訟, 德禮納招一如前日之所供。 不久, 德禮得疫, 臥痛于獄中, 其母稱名人出入救療, 十餘日之後, 德禮差復起身, 頓變前日之言, 全爲歸咎於矣身, 多般誘脅納招云。 而矣身只聽成允邦之言, 旣謂德禮爲奴士連所生, 而德凰托以無子息三寸奴婢捉來使喚, 疑慮敢生推得之計而已, 此外無他設計敎誘之事。")
地名: 木川 (忠清道, 縣（監）)
年: 1624.0

○忠淸監司李命俊馳啓言: "恩津、林川泥生之地, 廢東宮曾有立案處, 今屬於勳府, 木川、瑞山等地逆家田庄, 亦有折受, 種種病民之弊, 無異曩時。 雖未能永革, 請限十年姑停。" 啓下忠勳府, 勳府回啓曰: "自祖宗朝, 優待勳臣, 至有波市坪魚稅賜給之異數。 今此罪人田庄, 賜與本府, 則戶曹但當依法, 減其徭賦而已, 有何貽弊之事? 請勿施行。" 上許之而仍命泥生處, 則勿爲設屯。 承旨金德諴啓曰: "曩日病民之政, 固非一端, 而莫甚於設屯之弊。 聖明臨御, 一切禁斷, 而不意玆者, 舊習猶存。 李命俊洞知此弊, 有此啓達, 勳府乃反費辭沮之。 罪人田地, 固當屬公, 而亦非盡是權奸之物也。 或猾奴橫噬, 攘奪設屯, 或奸民逃賦, 冒託成籍。 今者元元失望, 奸猾吐氣, 必至如曩日而後已。 將使國家取怨於生靈, 下輩得遂其侵漁, 國家優待勳臣之道, 豈在於此乎?" 答曰: "爾言是矣。 但罪人田庄, 未必盡是攘奪之物也。 然其中明白有主處, 勳府雖已折受, 令該道監司從公査出, 還給其主。"
地名: 木川 (忠清道, 縣（監）)
年: 1688.0

○甲午/修撰朴泰萬以愼後尹等疏, 再疏論李翔事, 略曰: "臣聞斗星之獄, 多有可疑, 及見本道啓本, 實與臣前後所聞, 無一不符, 臣於是不勝駭然, 敢以寂寥之語, 冒徹其可駭之狀, 所謂門生愼後尹等, 托以爲師訟冤, 投疏詬辱臣身, 必欲逞忿, 所謂反獄之說, 乃其一篇主意, 而誠有大不然者, 大凡所謂反獄者, 卽獄事究竟之後, 盡棄前讞, 更成別案, 方可謂之反獄, 而今此兪世龜、兪相一、柳世暉等, 初以元無所聞, 分明納供, 而不知中間見誘於何人, 或於三招變辭, 或於五招變辭, 末復一如初招所供, 至於奴僕等數人, 初雖爲人饋酒敎誘, 一依其言而納供, 旋復從實直告, 石乙山, 卽所謂親投玄女所産於水中者。 自初發明, 終無異辭。 其餘奴僕數三人, 亦且終不變辭, 則後尹之截去初招, 與旋復直招者, 及石乙山等, 終無變辭之實, 而只以三五招之變辭者, 反謂之直證而便謂之反獄, 此果獄情之實狀, 而以直告君之道哉? 且臣取考本道啓本, 則元演等六人供辭, 有曰: ‘兪夏雄, 以玄女事發論時, 以爲親問於隣邑長老, 不啻丁寧云。’ 隣邑長老, 卽指李翔而言也。 其所謂《戊辰錄》有曰: ‘去歲冬初, 我謂李棡, 凡係倫紀者, 以風聞治之者, 古今通誼。 天安境內, 有大獄, 子盍爲我言之?’ 李棡卽天安郡守所親之人也, 夫旣言於儒生, 勸以發論, 又囑於邑宰之私人, 使之轉懇, 而此事皆在於此獄未發之前, 則此臣所謂慫慂鄕人而發其端者是也。 且臣得見抵木川縣監李延普書, 其槪曰: ‘別紙之外, 又呈一卷冊子, 蓋僕隨所聞置簿, 而就全藁中, 抽出近事一條送呈, 或有助於三思之萬一云云。’ 此所謂《戊辰錄》也。 其中首言斗星之祖, 卽其所後母之三寸侄, 而中言玄女與斗星淫穢之狀, 至有所不忍形諸筆舌者, 見之者, 莫不吐唾, 人理至此盡矣。 此臣所謂撰送日記而立其證者是也。 其抵天安郡守洪萬運書曰: ‘玄光後自言爭財之說於晩初, 而又謂聞之於晩初云’, 民家之羞辱則極矣。 城主亦不免光後之所賣云云。 其抵全義, 前縣監李相吉書, 極言洪萬運治獄不公之狀, 至欲聞之於朝云云。 夫旣已貽書於木川矣。 亦且累累通囑於天安、全義, 用意捭闔, 且脅且激, 而前後書辭, 俱已現發, 此臣所謂貽書而圖囑推官者是也。 至於其疏中論獄一款, 聖明業已省覽, 而其投書於曾所未見之方伯, 致其殷勤, 質以神明, 而且示陳疏之意, 必欲其不問證左, 先加拷掠於斗星, 而終不如其意, 則推問未畢之前, 上章而言其緩治之狀, 此臣所謂上章而脅持道臣者是也。 今婢僕之招, 皆言: ‘斗星, 自少不得於其繼母, 及其失父之後, 不免於饑寒行乞, 終乃以喪帶結項, 適會逢見而救解云。’ 則此其無私之肯綮也。 而必欲移其結項之事於其父未死之前, 謂爲不堪受杖於其父, 而至於結項, 以此作書, 且假韓伯愈之名, 倩送戶下人順日, 敎誘在囚之人, 終至於現發, 而順日供內: ‘大監招矣身立於庭前, 使扶安書房, 裁簡納於米帒中, 俾傳於柳別將云云。’ 韓伯愈之招亦曰: ‘吾無作書之事, 此書果出於矣師李參判家, 而門生恩義頗重, 不敢斥言云云。’ 所謂柳別將, 卽世暉。 扶安書房, 卽翔之妾子晩初。 兩人所供, 如是明白, 奸情實狀, 彰露難掩, 輒又誘脅年滿不可刑訊之柳蔓, 使之自當, 眞所謂掩目而捕雀者, 衆人耳目, 果可以此誣之耶? 以此觀之, 果不出於用意陷人耶? 此臣所謂假名潛書, 敎誘罪囚者是也。 又曰, 《戊辰錄》, 旣自僭擬於先正臣李珥所撰《石潭日記》, 則柳家田畓之買賣, 有何關係世道。 而記其斗星擅賣之不當, 又以此反復貽書於推官, 若是其娓娓不忘, 何也? 尤爲可駭而不可知者。 送子天安, 探問獄情者, 抑何意也? 設令玄女果有淫亂之行, 其於柳後惠子女, 母道姑未絶矣。 而乃令崔再齡者, 裝送相一之妻, 脫衰變吉, 入於官庭, 欲其以女證母, 此又綱常之大變也。 若是而謂出於討罪之公心, 臣未之信也。 噫! 玄女之獄, 實原於匿名書, 各人之招, 或以元無所聞爲言, 或以雖有風聞, 不知實狀爲言, 及至兪相一、柳世暉變辭之後, 乃曰: ‘親見玄女, 面部浮黃, 汗痕淋漓, 顯有落胎之狀云云。’ 《戊辰錄》亦曰: ‘其子晩初, 親見玄女, 産後觸風, 面有浮氣, 乳汁淋漓, 前襟透濕云。’ 而所謂投兒之石乙山, 則終始發明。 觀此一款, 匿名書, 雖未知何人所爲, 而豈不亦可疑之甚者乎? 臣誠迂拙, 不喜言人之過惡, 而顧此柳獄, 實是人倫之極變, 義不容含默, 敢暴其罪矣。 今因後尹之疏, 又未免陳列至此, 此豈臣所欲爲者哉?" 上批答以勿辭。
地名: 木川 (忠清道, 縣（監）)
年: 1719.0

○旌褒孝行節義人。 平澤私婢千芩、沔川學生李性一、淸州士人李命煥妻申氏、木川士人金天揆、平澤私婢賤生、鎭川士人李熺、順天軍人金今先妻金氏、靑陽民韓道東妻崔氏、報恩幼學具爾極、平山士人洪萬昌妻金氏等十人, 以孝行貞節, 旌其閭; 唐津私奴同立ㆍ私婢莫芝、扶餘禁衛軍吳成安、唐津御營軍金斗尙、寧邊官奴四軍、順安寺奴弼柱等六人, 以孝行免役; 平山進士閔采萬、通德郞李時煥等二十五人, 以孝行忠義贈職; 松禾村民車成弼、衿川私婢二貞等四十一人, 以孝行貞節復戶; 沃溝村童金善文、价川村女善香等三十七人, 以孝行貞節, 賜物有差。
地名: 木川 (忠清道, 縣（監）)
年: 1728.0

○上御仁政門, 親鞫。 問睦涵敬, 涵敬供: "前參奉李東馨之姪李昈, 與金重萬謀議, 而臣不知。 尹夢徵謂臣曰: ‘李昈與陽城人謀議。’ 初九日, 臣往見李昈, 則與重萬同宿。 重萬去後, 臣問之則昈曰: ‘汝若往權瑞麟家, 則當免死。’ 臣往瑞麟家, 方椎牛, 聚數百人, 刀劍可怕。 蓋得緣林輩, 崔擎宇以喪人變服, 聚數百人, 而至將帥則李麟佐。 金重萬率八十人來會云, 而無一人來者, 李培率百餘人而來, 犒軍私習。 左將軍李昈、右將軍崔擎宇, 臣爲進勇都尉, 整軍將擊平澤。 臣還家, 尋金重萬, 則不知去處, 三月十三日, 鄭世胤子一華率臣往李昈奴家, 脅迫臣, 不得已隨去。 十五日冒雨入淸州, 分路向安城, 臣謂賊徒曰: ‘聞安城軍士皆走。 若以禁衛軍授我, 我當往破安城。 許之, 故佯率軍上山, 仍爲奔散, 至鎭川爲官軍所捉。 聞海美營將, 十七日率軍應賊而不來, 報狀的實, 嶺南兵十五日上來云, 而亦不來。 鄭世胤主事而敗死, 閔昌道子元楷倡首於忠州, 若捉問元揩則可知。 忠州事, 世胤與安熀往平安道, 欲謀議, 熀, 臣之族, 居龍仁
              直谷。 世胤又於正月, 往湖南, 李昈追往, 泰仁倅暗暗點兵, 羅州富人羅晩績, 多出錢布, 給李昈。 賊軍入淸州時, 皆素服, 張欽、張鎔, 不知去處, 權瑞麟似聞敗死, 瑞龍向竹山陣。 僞木川縣監郭長被擒於都巡撫營, 鄭一華妻娚尹就徵居陽智, 聚軍三百名。 賊魁以爲: ‘嶺南兵數萬, 十五日破安東, 屯聞慶, 通津府使南泰績在本府, 以三百軍, 將相應以待。’ 云。 左將軍李昈麾下, 振勇五都尉, 其二臣及李義衡, 餘不記名。 賊徒又言: ‘泰仁軍, 十五日向公州。’ 云。 兩班, 初則一百二十, 及至淸州、鎭川, 幾二百人, 賊皆言: ‘若往竹山, 則利川府使當率軍相應。’ 云。 瑞麟、麟佐皆言: ‘曾與利川府使相識, 亦吾同類, 必相應, 通津、利川兩府使, 皆以吾輩之不早起爲悶。’ 云。 柳儉、尹台徵居陽智與李昈皆洞內, 是昈之同壻, 臣六寸。 安城郡守李光績, 亦入其中。 柳儉言: ‘南人太半入之, 若各出五六人, 次次流入城中, 藏於各家, 作變則好矣。’ 云。 若問於儉之兄柳㑫在淸寧橋者, 則可知其計。 李培知兵使之面, 故指示臣斬之於大門之內。 時, 鷄鳴, 麟佐給臣環刀軍服。 箇箇謀逆, 是實。" 處斬孥籍如法。 上以涵敬殺兵使, 正法後出付肢體于仇家。
地名: 木川 (忠清道, 縣（監）)
年: 1822.0

○禮曹以各式年京外忠、孝、烈、狀報政府, 分等抄啓。 忠臣旌閭秩。
                【京居贈參議李士珪, 丁丑虜亂扈從沁都, 殉節者也。】
              孝子旌閭秩。
                【京居故通德郞兪彦淳, 故郡守鄭維, 故士人李堂九, 故折衝宋奎輝, 開城府故士人秦景舜、梁濟均, 忠原故童蒙洪此奇, 永同故士人金良榘, 藍浦故通德郞李基周, 全州故郡守李汝忠, 扶安故士人金履孝, 迎日故士人金仁學, 三陟故學生洪啓夏, 平壤故參奉金宗澤, 咸興故學生李益孫, 富寧武人鄭彭重, 安邊故士人金彦濟。】
              孝女旌閭秩。
                【京居故學生李維妻金氏, 楚山故士人尹基顯妻金氏。】
              孝婦旌閭秩。
                【溫陽故士人李培夏妻南氏, 江界無役宋泰文妻申姓。】
              烈女旌閭秩。
                【京居故學生尹致準妻林氏, 故學生黃奎鈾妻許氏, 故進士權賚妻李氏, 故僉正李秉淳妻金氏, 故學生朴齊衡妻李氏, 故折衝皮尙一妻尹氏, 故學生林日淳妻尹氏, 故學生趙漢錫妻權氏, 贈參議李士珪妻李氏, 故將仕郞安國均妻李氏, 故折衝金順孫妻金氏, 故吏姜寬得妻方姓, 開城府故士人金履瑞妻梁氏, 故士人玄錫祺妻金氏, 廣州府故學生金致彦妻趙氏, 江華府故劉義泰妻河氏, 木川故通德郞金義淵妻李氏, 淸州故士人李集璜妻李氏, 靑陽故良人李重馥妻金姓, 稷山故良人李士玉妻白姓, 全州故士人宋規煥妻安氏, 玉果故良人金夢愛妻金姓, 錦山故士人朴希默妻金氏, 光州故士人崔弘淳妻申氏, 淸道故士人李宅俊妻郭氏, 蔚山故學生許塾妻李氏, 山淸故士人閔百祿妻盧氏, 河東故士人崔浩妻金氏, 其女兄故士人金尙讃妻金氏, 寧海良人金文在妻私婢一烈, 襄陽故士人鄭用觀妻申氏, 三陟故良人崔明倫妻朴姓, 原州故通德郞朴東肇妻李氏, 洪川故士人許殷洙妻李氏, 長淵故士人金在重妻李氏, 載寧幼學康彛根妻李氏, 平壤故士人張禮維妻李氏, 館軍朴允建妻朱姓, 殷山故士人李再倜妻金氏, 成川故良人李廷沃妻趙姓, 德源故武人南允福妻李氏, 咸興故士人朴尙駱妻金氏。】
              孝子贈職秩。
                【京居故進士金善民, 任㠎。 故通德郞申晧, 開城府故士人金彦璋, 公州故士人閔鎭運, 木川故通德郞金義淵, 〈天〉安故同知李大亨, 淸州故通德郞李尙復, 扶餘故士人黃載謙, 全州故別將金養直, 故士人金亨福, 光州故士人金光儁, 其弟故士人光源, 永川故士人李時復, 淸道故士人李宅俊, 寧越故學生嚴健中, 橫城故幼學申昅, 其弟故同知
                    
                  , 谷山故士人韓錫龜。】
地名: 木川 (忠清道, 縣（監）)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 全義 (忠清道, 縣（監）)
年: 1395.0

○丁未/上命左右政丞曰: "今各道所報孝子順孫義夫節婦, 各有實跡, 宜加褒賞, 旌表門閭。 其有役者則復之, 貧乏者則周之, 以勵風俗。" 及第卓愼, 全羅道
              光州人也。 父歿, 三年衰絰終制, 奉養其母盡誠敬, 鄕黨稱孝焉。 前署令金四知, 忠淸道
              全義人也。 奉養老母, 朝夕進饌, 必自親嘗, 承順致孝, 久而不怠。 牙州學生孔都知, 年二十七歲喪父, 貧乏失業, 不能自存。 其妻勸移他邑, 都知泣曰: "先墳所在, 何忍去之!" 織屨爲食, 祭享不怠。 林州人林安貴, 喪父母, 守墳八年。 淸州戶長孫禧, 歲戊午, 倭賊突入州中, 母及妻妹, 皆爲所執, 憤不顧生, 直入賊中, 負母登山, 得免於死, 終始孝養, 以盡子職。 寧州官奴勿金, 孝父以誠, 比其歿也, 斬衰三年, 作置神主, 朝夕致祭。 金化前散員李英奇, 祖父母及父母, 老且貧乏, 躬耕孝養, 終始不怠。 喬桐百姓方君正, 養母盡孝, 閭里稱之。 前副正梁希賢, 華人也。 居於江陰, 家甚貧乏, 奉養老母, 雖蔬食菜羹, 必以其鄕之樂侑之, 孝心純至。 其妻承順, 不替婦道。 廣州戶長李勣, 失於軍期, 廣州道兵馬使趙希古欲置勣極刑。 勣子前萬戶好生, 手抱其父, 欲以身代, 希古感其孝誠釋之, 勣得免。 及勣病歿, 好生服喪終制。 水原生員李造, 喪母廬墓三年, 朝夕食粥, 不進鹽醬菜菓, 以致哀敬。 前別將金桂同, 亦水原人也。 性本孝敬, 定省惟勤。 母歿置祠堂, 四時朔望, 奉祀不怠。 右皆孝子順孫也。 咸悅人前散員崔得林妻洪氏, 歲戊午, 爲倭所獲, 賊欲汚之, 罵賊固拒, 中槍而死。 陽城故判事全五福妻盧氏, 歲丁卯, 夫亡。 廬於墳墓之下, 至今九年, 祭享不怠。 春州
              狼川監務趙安平母李氏, 早喪其夫, 寡居守節, 敎子從仕。 喬桐前別將李提妻曺氏, 年十九, 爲倭所獲, 死不汚賊。 皆節婦也。 命皆復其家, 存恤其子。 其中願從仕者, 令給馬上京; 年老家貧者及婦人, 賜米有差。 且令旌表其閭, 仍錄實迹, 通諭中外。
地名: 全義 (忠清道, 縣（監）)
年: 1407.0

○庚申/下靜妃殿入番內官李龍、守門內官安順ㆍ朴成富ㆍ金仁鳳及司鑰全義等于巡禁司獄, 決罰有差。 前月, 上有講武之行, 靜妃使宮婢佐耳, 召閔無疾妻韓氏, 以微服入中宮, 經宿乃出。 至是, 上知之, 命司憲府案驗得實。 掌令卓愼以狀聞, 上曰: "予已下巡禁司, 其勿復問。" 巡禁司具李龍等獄辭, 照律以啓: 前檢校知內侍府事金仁鳳供稱: "去十月十二日講武行幸之後, 至十四日初昏, 中宮使水賜佐耳傳命曰: ‘有微微族女入來者, 其勿禁。’ 仁鳳聞此, 以告同判府事李龍, 龍答云: ‘中宮有命則毋禁。’ 旣而佐耳自外引婦人以入, 翌日曉頭月落前宮門開, 佐耳又率其婦人而出。" 李龍供稱: "作常樣人衣服而入。" 金仁鳳又言: "有中宮之命, 故其於出入不禁。" 右兩人准律, 擅入宮門者, 杖六十徒一年; 門官侍衛官故縱者, 各與犯人同罪; 失覺察者, 減三等杖八十。 檢校同知內侍府事安順供稱: "去十月十五日罷漏後, 檢校僉內侍府事朴成富, 使人傳說開宮門, 予答以非時不可開。 成富又自來言: ‘中宮有命, 促入炭火, 可開門’, 故於常例早開。" 成富供稱: "有一侍女自內呼言: ‘促開門, 將炭火來’, 故以是言告於安順。" 右二人罪準律, 門禁鏁鑰條云: "若皇城門, 非時擅開者, 絞; 有旨開門者, 勿論。" 名例云: "共犯罪者造意爲首, 隨從減一等, 杖一百, 流三千里。" 至於以中宮之命, 開閉宮殿門者, 律無其文。 金義於其夕有故, 不入直。 上覽之, 命上項人及義等竝杖六十, 惟李龍以老病收贖。
地名: 全義 (忠清道, 縣（監）)
年: 1418.0

○元閔生啓曰: "全義率軍至連山, 則把截官必拘留, 報都司。" 上王命朴訔、李原、趙末生議, 訔等亦曰: "宜令義與李勗追尋至八站而還, 不可到連山。" 義至廣灘路上, 遇溫奴乃還。
地名: 全義 (忠清道, 縣（監）)
年: 1426.0

○刑曹啓: "全義囚私奴仍叱金, 鬪敺殺人, 律當絞。" 從之。
地名: 全義 (忠清道, 縣（監）)
年: 1443.0

○全義君
              李梡尙太宗女敬愼翁主, 生子介同, 年九歲; 隣居私奴石榴子思敏年十歲。 介同與思敏遊戲, 思敏罵之, 翁主奴使人捉致之, 石榴女仇莊斥翁主, 穢言罵詈。 梡又怒, 使其奴長守、德生拿石榴, 縛而杖之, 至六日石榴死。 命下梡義禁府鞫之。
地名: 全義 (忠清道, 縣（監）)
年: 1453.0

○義禁府啓曰: "安莫同供招節該: ‘官奴永屬朴金、永己、軍生等, 皆隨瑢往江華。’ 請遣百戶拿來。" 從之。 又啓曰: "學生李季同供招節該: ‘金宗瑞子承璧, 匿於水原任內、廣德
              尹德山戶、全義
              李老戶及公州農莊等處。’ 亦遣百戶掩捕。" 從之。
地名: 全義 (忠清道, 縣（監）)
年: 1457.0

○傳旨義禁府曰: "肅川官奴永屬韓存、全義
              金處善ㆍ金洽、川寧
              崔致敦、成川
              李貴存、林川
              李得茂、聞慶
              姜希敬、恩津
              金孝孫放遣。"
地名: 全義 (忠清道, 縣（監）)
年: 1466.0

○傳旨刑曹曰: "前龍宮縣監宋守殷, 決杖一百, 屬官奴。 前陜川郡守權得經、永川郡守申命之、眞寶縣監李質、玄風縣監孫閏生、昌原府使李壽生、密陽府使禹垓, 決杖一百, 收告身。 江華府使禹繼蕃、金城縣監李仁順、高敞縣監蔡申命、盈德縣令金惶、文義縣令趙崝、礪山郡守趙崇智, 收告身。 山陰縣監鄭成良、漆原縣監崔安智、高靈縣監李永蓁、三嘉縣監文碩漢、平壤判官李壽朋、成川府使李惇仁、江陵府使金仲廉、判官李貴華、原州牧使金克己、判官鄭和、醴泉郡守金祗、藍浦縣監吳子善、永春縣監曺尙謙、鎭川縣監裵止訥、懷仁縣監成繼姓、沃川郡守金映璧、全義縣監崔鎭、林川郡守朴輝、咸安郡守柳訓、豐基郡守禹塲、潭陽府使薛晟、河東縣監尹愼德、靑松府使崔尙柔、咸昌縣監權漢生、咸平縣監成繼曾、陰城縣監金淮、旌善郡守朴繼姓、奉化縣監柳暟、果川縣監尹繼智、前全義縣監金嗣源、樂安郡守尹利、淸州牧使黃守正、判官琴以詠、咸陽郡守盧藎卿、前果川縣監任彭孫、包伊浦萬戶鄭愼之、甘浦萬戶庾善言罷職。"
地名: 全義 (忠清道, 縣（監）)
年: 1467.0

○初, 商山君
              黃孝源, 與副直長李悌忠同里閈, 悌忠乃全義君
              梡之子, 妻李氏, 少尹李順慶之女也。 悌忠早死, 其妻李與孝源之妻, 深相交結, 飮歡無節。 李留宿孝源第, 親如姊妹, 人皆謂孝源私之也。 李有一女, 孝源有孼子, 遂相婚嫁, 以堅親好。 及孝源之妻卒, 孝源昵愛婢妾, 妾性妬悍, 與李絶不交通。 由是二家, 遂成讎隙, 爭相短毁, 孝源惡之, 乃黜其婦。 於是順慶上言, 極陳孝源過失, 又梡妻敬愼翁主上書云: "故子悌忠女, 爲孝源子終同妻, 孝源信聽妾婢誣訴, 令子去其妻。 妻無可去之咎, 且孝源以識理宰相, 居母初喪, 昵愛婢妾生子, 而反指悌忠妻爲行院恣女, 高聲大叫, 又誣書其婦過惡百端, 示諸隣里。 持喪不謹, 乃至於此。" 上下其訟于司憲府後, 又令刑曹覈之, 至是會赦, 事遂寢。
地名: 全義 (忠清道, 縣（監）)
年: 1468.0

○敬愼翁主, 全義君
              李梡妻也。 其母淑善翁主啓曰: "奴婢已分於子女, 然有不均者, 故更均分。 又慮後有忿爭, 告掌隷院稅契, 獨敬愼翁主憤怨, 與其子信忠、禮忠等, 飾詐强辨, 母女相訟, 於理大戾。 而司評南沭, 偏聽請辭, 淹延不決, 是以悶之。" 命囚禮忠、信忠及其奴僕之事知者。 淑善翁主, 太宗後宮也。
地名: 全義 (忠清道, 縣（監）)
年: 1471.0

○義禁府三覆啓: "玉玄、趙山玉、班者、金孝信、全義、金乞明、金旱京、宋龍彦、朴節、河成己、徐貴才、吳自冲等許接李施愛逆黨趙璧及子玉山、玉連罪; 李仁萬受趙璧贈遺不告擧罪, 依傳旨, 以奸黨論, 竝凌遲處死, 父子年十六以上皆絞, 十五以下給付功臣之家爲奴。 玉玄自首, 免罪; 玉連今雖年滿十六, 當初犯罪時, 未滿十六, 當依十五以下例, 給付功臣之家爲奴; 河成己, 年八十以上; 趙山玉盲目篤疾, 取上裁。" 命議于院相。 申叔舟、韓明澮、崔恒、洪允成議: "趙璧非他支黨之比, 乃施愛腹心, 其容隱贈物者, 正爲奸黨。 況已下傳旨, 知而故犯罪, 不可赦。 河成己、趙山玉, 雖年老、篤疾, 亦皆身犯大逆, 請竝從傳旨施行。 玉連, 從父而逃, 今乃見捕, 不可退計免死, 可從律施行。 玉玄, 旣自首, 免罪何如?" 從之。 命玉連減死。
地名: 全義 (忠清道, 縣（監）)
年: 1478.0

○癸卯/受常參, 視事。 右副承旨李瓊仝將刑曹啓本啓: "全義囚良人金順陵辱其父罪, 律該當處斬。" 上問左右, 左議政沈澮、大司憲金紐對曰: "此人所言甚憎, 宜處凌遲。 然律旣如是, 處斬爲便。" 上曰: "以蒿索結父帶, 何異於結父項乎? 宜凌遲。" 吏曹判書姜希孟曰: "若有人罪大於此, 則處以何律? 處斬爲便。" 禮曹參議李孟賢曰: "此人誣言其父奸妻母, 是欲陷父於死地, 罪莫大焉。 依律處斬後, 妻子爲奴何如?" 上曰: "處斬後, 妻子爲奴可也。" 瓊仝又啓刑曹啓本: "羅州囚良人金明存敺殺朴莫同罪, 律該絞待時。" 上問左右, 沈澮曰: "敺殺情跡無疑矣。" 金紐曰: "明存若意謂盜賊而打殺莫同, 則處絞似重。" 上曰: "此人於二三次栲訊皆不承, 至四次輸服。 其栲鞫之際, 不忍其苦, 不無誣服之理。 古云: ‘罪疑惟輕,’ 減死何如?" 沈澮等曰: "允當。" 上特命減死。 又啓刑曹啓本: "慶源囚正兵金自守强奸年十一歲義女子末今致死罪, 律該斬待時, 義州囚良女玉終與物故奸夫石乙同謀殺本夫金仲山罪, 律該凌遲處死。" 竝從之。
地名: 全義 (忠清道, 縣（監）)
年: 1482.0

○議留鄕所復立便否。 領議政鄭昌孫、右議政洪應、宣城府院君
              盧思愼議: "前此留鄕所人員, 在鄕中, 竊其威權, 恣行不義, 其弊多端。 故先王朝革之。 制猾吏、正風俗, 守令事也, 若皆委之留鄕所, 則守令無所爲矣。 且國家選擇守令, 或不得人, 一邑留鄕人員, 豈盡得人乎? 徒爲一鄕巨弊, 無補治化。" 靑松府院君
              沈澮、坡川府院君
              尹士昕、左議政尹弼商、領敦寧尹壕議: "自留鄕所革去以後, 鄕風習俗, 日就淆惡, 漸不可長。 臣意以謂 ‘復立爲便。’ 但留鄕人員, 賢否不齊, 或有挾私作弊者, 不可不懲。 其禁抑節目, 令該司商議施行何如?" 廣陵府院君
              李克培議: "州府郡縣, 各有土姓。 其在京從仕者, 謂之京在所, 京在所, 擇其居鄕土姓剛明品官, 爲留鄕所, 有司奸吏所犯, 互相糾察, 維持風俗, 其來已久。 中間廢之者, 在世祖朝, 忠州民告其州守令, 其時留鄕所, 以守令告訴, 爲不可, 侵其人太甚, 乃至上聞, 以此罷之, 非他故也。 其後奸吏, 益無畏忌, 恣行非法, 京在所, 耳目亦遠, 未及見聞, 無由禁防。 橫行里落, 侵擾民戶, 守令一有所言, 則暗錄過失, 陰嗾村民, 發其過惡, 乃至見罷。 以此爲守令者, 亦隱忍度日, 風俗之弊, 一至於此, 可嘆也已。 雖復立留鄕所, 固不可遽變風俗。 然奸吏有所畏忌, 不得放肆, 則有之。 近日忠淸監司, 被告於全義官奴, 其漸可慮。 臣以謂 ‘復立留鄕所, 似無害於國政。’ 其留鄕之作弊者, 自有國法, 制之不難, 又何恤也?" 從沈澮等議。

○司諫院啓: "忠淸道
              全義縣居尙衣院奴韓奇、韓山、韓林、莫同, 陵辱本官守令罪, 律該韓奇杖一百, 韓山杖九十, 韓林、莫同杖八十。 竝依《大典》, 全家徙邊。" 從之。
地名: 全義 (忠清道, 縣（監）)
年: 1527.0

○庚戌/聽啓覆。 承旨啓: "典獄囚良人元四同水賊事, 斬不待時, 妻子永屬爲奴, 三覆。 (金義)
                  〔全義〕
                
              囚水軍李崇文, 其妻七非打殺事, 絞待時, 三覆。" 竝依律。
地名: 全義 (忠清道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 全義 (忠清道, 縣（監）)
年: 1602.0

○戊午/忠淸監司李用淳馳啓曰: "臣自初聞道內, 有狗鼠, 猶未知蹤跡, 上年冬, 溫陽郡守李質粹, 以差使員上京, 空官之際, 郡都將姜焱爲賊輩所殺。 因此訪問, 始乃知溫陽、木川、全義、鎭川、淸州等地, 散處者頗多。 今年春, 郡守李質粹, 緝捕大黨成龍介等三人, 猶不直招而死。 自後漸次跟聽, 臣軍官出身吳門甲等, 別定措捕將, 令李質粹指揮, 持臣傳令, 出入各官, 行捕全義賊高亡難ㆍ莫金、淸州賊內隱世、木川賊權生、鎭川賊韓從孫等, 移囚溫陽郡, 窮覈事狀。 莫金則殺害。 姜焱情由, 已爲承服, 其所辭連者, 無慮七十餘人, 皆散漫諸處, 方挨次跟捕, 而其中高亡難, 則乃其巨魁云, 故令李質粹, 細加盤問, 則亡難招內, ‘渠則非魁, 而天安
              金蹄驛居和愁, 自爲將帥。 其妹夫泰仁縣移來奴注叱斤及其同生注叱金等一家, 同居全羅道, 頻數通行, 未知其意, 而前年七月, 淸州
              招致院往之, 則注叱斤, 以和愁分付, 知會黨類, 八月爲期, 天安、木川地界曠野之中, 大會云云。 渠則以爲湖南人也, 招引湖南人說道, 初不聽從, 則刦以斬殺, 不得已同參, 至八月期會日進去, 則和愁、注叱斤兄弟及山秋等, 或全羅道、或忠淸道人三十餘名, 相聚約束曰: 「某爲先鋒, 某爲後軍, 某也騎兵, 某也步兵。」, 一一分部後, 各各還散。 今年二月十三日, 更逢注叱金於招致院, 注叱金言內, 「前年九月間, 連山、恩津地境麻姑、海坪, 二巡大會結陣」 云。 全羅道所爲之事, 詳細問之, 則結黨之人, 多在淳昌、咸陽兩邑之中, 互相往來, 密議大計。 魁首則淳昌居權大德長子, 擧事則欲於七八月間, 起動云云。 和愁、注叱金等, 不意捕捉推問, 則大逆情狀可知。’ 云。 臣觀此招辭, 則其奸謀秘計, 非不詳知, 而大段納供, 賊魁名字, 亦不直招, 窮詰更招, 則招內, ‘賊魁則淳昌邑內故邕淸河之子二人中, 長子爲魁。 冠名則未知爲某, 兒名則邕壽、權大德長子, 則能文多友, 而計慮不及邕壽, 故以邕爲大將, 以權爲中軍, 和愁(爲)
                〔有〕
              勇力, 且居上道, 故定爲先鋒將, 使句忠淸之兵, 而不事偸竊, 多結徒黨, 只於場市, 聚會結約, 以此知其擧事之跡者鮮。 徒黨大名成冊, 則中軍將權家家藏云。 徒倘名字, 各各變改, 使人不得相識, 以故渠名, 則成冊中, 以高石置簿。’ 所供如是。 臣進前親問, 一一的實。 同和愁, 方在統制使營下, 不可不登時捕捉, 故卽發軍官, 秘密行移, 注叱金等, 朝夕變遷, 靡有定蹤, 時方密問去處措捕。 全羅巡察使處, 一邊秘通, 使得設機捕捉, 同道賊徒等, 容貌年歲, 後錄上送事。" 入啓。 啓下備邊司。
地名: 全義 (忠清道, 縣（監）)
年: 1605.0

○壬辰/諫院啓曰: "黃海兵使李文荃, 曾爲碧潼郡守時, 奸其邑婢, 後爲吉州牧使, 亦有不謹之事。 如此之人, 不可委以閫寄, 請命遞差。 理山郡在於賊路要衝, 而近來累經守宰之非人, 蕩敗無形, 已爲棄邑。 況今西鄙可虞之日, 若非其人, 難以保障。 郡守朴洙, 爲人庸劣, 性且弛緩, 前爲守令, 亦多不謹之事。 請命罷職, 其代, 武弁中勤幹有才局者, 十分擇遣。 全義縣監慶适, 托以得罪於監司, 專廢坐衙, 凡干公務, 一委奸吏之手, 民受其害, 請命罷職。" 答曰: "依啓。"
地名: 全義 (忠清道, 縣（監）)
年: 1661.0

○癸巳/持平李之翼引避略曰: "臣於李一相米船事, 夫豈有陷害之私意哉? 其時適忝言地, 以國人所共聞之說, 仰達天聰, 請覈東顯者, 只欲正朝廷之紀綱。 而諸臣含怒, 左右遮攔, 肆意狙擊, 俾不得更言。 如是則贓吏何以懲戢, 國綱何以振肅。 不意更忝言地, 略陳情勢之悶蹙, 而措語之間, 又復妄發, 惹起諸臣之疏。 臣若怵於形勢, 而不盡所懷, 是臣負殿下也, 臣請悉陳。 當初船人邊應立, 邀得敗船許賣之簡於臣處, 臣不識東顯, 故不爲裁給矣。 其後邊漢, 因緣卜者河孝達, 得一相手書, 來誇於下輩, 仍往水營, 退船則已賣矣。 東顯書通曲折於一相, 仍以米五十石, 軍木三同, 船運送之。 下吏有私怨於東顯, 故爲生事之計, 誤傳於李應蓍。 應蓍拆見, 怪其書辭, 探見各處所送物目, 吏曹參判宅, 書以館洞, 還給其書, 傳於一相。 則一相怪其緘封未乾, 詰問色吏, 驚覺還給, 稱以非送於吾家者云。 色吏復往應蓍家。 應蓍叱退之, 此言出於應蓍家, 一時傳播。 一相乃於賓廳之坐, 與應蓍作書問於東顯, 而一相則密送其奴於水營, 推其手簡。 東顯只裁答書, 不給所推本簡云。 一相之袖示諸宰, 稱以僞造之書, 臣未知出於何處, 而其造意陰巧, 欲爲後日發明之計, 從可知矣。 及至諸臣之入侍也, 謂之米船, 方置江上, 遣官摘奸, 而該曹啓辭中有曰, 水營之船, 今年元不來泊云。 自水營公私船往來者, 固非一二, 而東顯一家人, 死於水營者, 載柩於來船, 解於西江, 人多目見, 竝與米布, 而載於此船云。 所謂元無之說, 豈非罔上之甚乎? 且其時色吏, 佯若推治, 旋卽放送, 仍爲逃走, 故諸處所送之物, 多有未傳者。 臣目見其人, 而聞其語, 所謂梁穎南者, 則從前使令於一相家, 往來外方謀利者也。 當初推問之時, 使河孝達諉之於已死之朴世校, 不能取信, 不得已又引所親信梁穎南, 諉以自服, 其間陰秘之跡, 雖欲掩匿, 人孰不知。 今若拿問東顯與傳簡色吏, 又問邊應立及援引諸人, 則賂遺虛實, 僞造眞贗, 可以卞析。 而今者諸臣, 徒以言語, 盛稱孟浪, 反詬臣身, 此臣之所未解者也。 且一相之貪鄙, 不但此事。 曾於湖西, 干請方伯, 受出營米於牙山縣, 船運其家, 移錄厥糴於全義縣, 代納荒租, 分給民間, 換米徵捧, 此說亦播於搢紳間, 莫不唾罵。 而至於肆然露章, 以一相爲素無疵過者然, 豈意一相勢焰, 一至此哉? 緣臣狂踈一言, 使彼貪贓之輩, 益無忌憚, 紀綱日益委靡, 國勢日益孤危, 臣罪萬死, 決難仍冒。 請遞。" 退待。 掌令尹塏處置以爲: "米船之說, 旣發於前, 其時究覈, 卒無事實。 經年之後, 又起前論, 許多條陳, 作一別案, 語皆新奇, 曾所未聞。 無論虛實, 究竟之責, 不在他人, 請命出仕。" 答曰: "依啓。"

○癸巳/持平李之翼, 引避略曰: "臣於李一相米船事, 夫豈有陷害之意哉? 其時適忝言地, 以國人所共聞之說, 仰達天聰, 請覈東顯者, 只欲正朝廷之紀綱。 而諸臣含怒, 左右遮攔, 肆意狙擊, 俾不得更言。 如是則贓吏何以懲戢, 國綱何以振肅? 不意更忝言地, 略陳情勢之悶蹙, 而措語之間, 又復妄發, 惹起諸臣之疏。 臣若怵於形勢, 而不盡所懷, 是臣負殿下也, 臣請悉陳。 當初船人邊應立, 要得敗船許賣之簡於臣處, 臣不識東顯, 故不爲裁給矣。 其後邊漢, 因緣卜者河孝達得一相手書, 來誇於下輩, 仍往水營, 退船則已賣矣。 東顯書通曲折於一相, 仍以米五十石、軍木三同, 船運送之。 下吏有私怨於東顯, 故爲生事之計, 傳之於李應蓍, 而其書, 書以吏曹參判宅, 以館洞懸錄。 故應蓍還給其書, 使傳於一相, 則一相怪其緘封未乾, 詰問色吏, 驚遑還給, 稱以非送於吾家者云。 色吏復往應蓍家, 應蓍叱退之。 此言出於應蓍家, 一時傳播, 而一相乃於賓廳之坐, 與應蓍作書問於東顯, 密送其奴於水營, 推其手簡。 東顯只裁答書, 不給所推本簡云。 一相之袖示諸宰, 稱以僞造之書, 臣未知出於何處, 而其造意陰巧, 欲爲後日發明之計, 從可知矣。 及至諸臣之入侍也, 謂之米船方置江上, 遣官摘奸, 而該曹啓辭中有曰: ‘水營之船, 今年元不來泊云。’ 自水營公私船往來者, 固非一二, 而東顯一家人, 死於水營者, 載柩於來船, 解於西江, 人多目見, 竝與米布而載於此船云, 所謂元無之說, 豈非罔上之甚乎? 且其時色吏, 佯若推治, 旋卽放送, 仍爲逃走。 故諸處所送之物, 多有未傳者。 臣目見其人, 而聞其語, 所謂梁穎南者, 從前使令於一相家, 往來外方牟利者也。 當初推問之時, 使河孝達, 諉之於已死之朴世枚, 又引所親信梁穎南, 諉以自服, 其間陰秘之迹, 雖欲掩匿, 人孰不知? 今若拿問東顯與傳簡色吏, 又問邊應立及援引諸人, 則賂遺虛實, 僞造眞贗, 可以辨析。 而今者諸臣, 徒以言語, 盛稱孟浪, 反詬臣身, 此臣之所未解者也。 且一相之貪鄙, 不但此事。 曾於湖西, 干請方伯, 受出營米於牙山縣, 船運其家, 移錄厥糴於全義縣, 代納荒租, 分給民間, 換米徵捧, 此說亦播於搢紳間, 莫不唾罵。 而至於肆然露章, 以一相爲素無疵過者然, 豈意一相勢焰, 一至此哉? 緣臣狂踈一言, 使彼貪贓之輩, 益無忌憚, 紀綱日益委靡, 國勢日益孤危, 臣罪萬死。 決難仍冒。 請遞。" 掌令尹塏處置, 以爲: "米船之說, 旣發於前, 其時究覈, 卒無事實, 經年之後, 又起前論, 許多條陳, 作一別案, 語皆新奇, 曾所未聞。 而無論虛實, 究竟之責, 不在他人, 請命出仕。" 上從之。